Erukindral Ants Laaneotsa sõnul on Vene Spetsnazi üksus juba aastaid salaja harjutanud Eesti piiri ületamist.
Laaneots ütles "Aktuaalsele kaamerale" antud intervjuus, et kuigi Eesti piiri valvab tõepoolest politsei- ja piirivalveamet, ent sellel puudub kaitsevõimekus, vahendab ERR Uudised.
„Tuletan veel kord meelde, et vahetult meie piiri läheduses asub teine Vene Spetsnazi brigaad Pihkvas ja seal juures asub 76. õhudessantdiviis,“ selgitas ta ning lisas, et tema andmetel on Spetsnazi brigaad juba aastaid tegelikult praktiseerinud oma meeskonna väljaõppeks varjatult Eesti piiri ületamist ja tagasiminekut.
„Teine aspekt, mis peab kindlasti algama viivitamatult, on riigipiiri väljaehitamine,“ märkis Laaneots.
„Ma arvan, et Vene pool teab suurepäraselt, millises olukorras on Eesti piirivalve praegu ja see, mis juhtus meil Kohvriga, on selle teadmise füüsiline märk või võib-olla isegi hoiatus,“ ütles viitseadmiral Tarmo Kõuts.